Nr. L 319/10 De Europæiske Fællesskabers Tidende 10. 12. 96 (Retsakter hvis offentliggørelse ikke er obligatorisk) RÅDET RÅDETS BESLUTNING af 2. december 1996 om fastsættelse af størrelsen af Fællesskabets finansielle bidrag for 1996 til udgif- terne til de svenske myndigheders udsætning af laksesmoit (96/693/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til akten vedrørende Østrigs, Finlands og Sveriges tiltrædelse, særlig artikel 125, og ud fra følgende betragtninger: Efter artikel 125 i nævnte tiltrædelsesakt skal Rådet med kvalificeret forslag på forslag af Kommissionen hvert år fastsætte Fællesskabets finansielle bidrag til de kompe- tente svenske myndigheders udsætning af laksesmolt; denne finansielle godtgørelse vurderes på baggrund af den balance, der eksisterede umiddelbart før Sveriges tiltræ- delse; i Rådets forordning (EØF) nr. 2210/80 af 27. juni 1980 om indgåelse af en aftale mellem Det Europæiske Økono- miske Fællesskab og Sveriges regering om visse foranstalt- ninger til forøgelse af laksebestanden i Østersøen ()) er det fastsat, at størrelsen af Fællesskabets bidrag er lig med de svenske myndigheders faktiske udgifter i forbindelse med opdræt, mærkning og udsætning af den mængde unglaks, der er nødvendig til at frembringe den mængde laks, som svarer til den ikke-gensidige kvote, der er tildelt Fælles- skabet i den svenske fiskerizone i det år, for hvilket bidraget betales; Kommissionen har modtaget anmodning fra Sverige om finansielt bidrag fra Fællesskabets side for 1996; det bidrag, der anmodes om, er lig med det, der blev indgivet anmodning om for 1994; () EFT nr. L 226 af 29. 8. 1980, s. 7. for 1996 har Den Internationale Østersø-fiskerikommis- sion anbefalet en samlet tilladt fangstmængde (TAC) for laksebestanden i Østersøen og den del, der skal tildeles Fællesskabet; denne TAC for 1996 er blevet reduceret; den svenske anmodning er derfor blevet genbehandlet i lyset heraf; størrelsen af Fællesskabets finansielle bidrag er blevet beregnet ved en forholdsmæssig anvendelse af denne reduktion på den ikke-gensidige kvote, Sverige skulle have tildelt Fællesskabet, hvis den bilaterale aftale fortsat havde været gældende — VEDTAGET FØLGENDE BESLUTNING: Artikel 1 Fællesskabets finansielle støtte for 1996 til dækning af udgifterne til fremme af reproduktion af laks i Østersøen udgør højst 662 508 ECU. Artikel 2 Denne beslutning er rettet til Kongeriget Sveriges rege- ring. Udfærdiget i Bruxelles, den 2. december 1996. På Rådets vegne E. FITZGERALD Formand